CELEX: C2006/294/116
Language: fi
Date: 2006-12-02 00:00:00
Title: Asia T-272/06: Kanne 29.9.2006 — Evropaïki Dynamiki v. yhteisöjen tuomioistuin

2.12.2006   
            
            
               FI
            
            
               Euroopan unionin virallinen lehti
            
            
               C 294/57
            
         Kanne 29.9.2006 — Evropaïki Dynamiki v. yhteisöjen tuomioistuin
   (Asia T-272/06)
   (2006/C 294/116)
   Oikeudenkäyntikieli: englanti
   Asianosaiset
   
      Kantaja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreikka) (edustajat: asianajajat N. Korogiannakis ja N. Keramidas)
   
      Vastaaja: Euroopan yhteisöjen tuomioistuin
   Vaatimukset
   
               —
            
            
               Yhteisöjen tuomioistuimen päätös hylätä kantajan tarjous ja ratkaista tarjouskilpailu toisen tarjouksentekijän hyväksi on kumottava.
            
         
               —
            
            
               Yhteisöjen tuomioistuin on velvoitettava korvaamaan kantajalle tästä kanteesta aiheutuneet oikeudenkäynti- ja muut kulut myös siinä tapauksessa, että kanne hylätään.
            
         Oikeudelliset perusteet ja pääasialliset perustelut
   Kantaja vaatii kanteessaan, että yhteisöjen tuomioistuimen 20.7.2006 tekemä päätös, jolla kantajan avoimeen tarjouspyyntöön AM CJ 13/04 käytössä olevia ja tulevaisuudessa käyttöön otettavia tietoteknisiä sovelluksia koskevista ylläpito-, kehittämis- ja tukipalveluista (EUVL 2005/S 127-125162 ja 2005/S 171-169521) tekemä tarjous hylättiin ja jonka perusteella tarjouskilpailu ratkaistiin toisen tarjouksentekijän hyväksi.
   Kantaja väittää, että riidanalainen päätös on väitetyn valintaperusteiden virheellisen tulkinnan sekä avoimuuden periaatteen ja osallistujien yhdenvertaisen kohtelun periaatteen loukkaamisen perusteella varainhoitoasetuksen (EY) N:o 1605/2002 (EYVL L 248, s. 1), sen täytäntöönpanosääntöjen ja direktiivin 2004/18/EY vastainen.
   Lisäksi kantaja väittää, että hankintaviranomaisen tekemään päätökseen sisältyy ilmeisiä arviointivirheitä kantajan tarjouksen arvioinnin osalta, jolloin se on siten ylittänyt Euroopan toimielimillä hankintamenettelyissä olevan harkintavallan.